title: Kommissionens gennemførelsesforordning (EU) nr. 425/2013 af 7. maj 2013 om godkendelse af en mindre ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Pesca di Leonforte (IGP)]

text:
               9.5.2013

               DA

               Den Europæiske Unions Tidende

               L 127/12

         KOMMISSIONENS GENNEMFØRELSESFORORDNING (EU) Nr. 425/2013
   af 7. maj 2013
   om godkendelse af en mindre ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Pesca di Leonforte (IGP)]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   undre henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 53, stk. 2, andet afsnit, og
   ud fra følgende betragtninger:

               (1)

               Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af ændringer af varespecifikationen for den beskyttede geografiske betegnelse "Pesca di Leonforte", der er registreret i henhold til Kommissionens forordning (EF) nr. 622/2010 (2).

               (2)

               Ansøgningen har til formål at få ændret varespecifikationen, således at den højeste grænse for indholdet af opløselige faste stoffer i varespecifikationen udgår, og at listen over godkendte podestammer og planteafstanden ændres for beskæring i kandelaberform under fremstillingsmetode.

               (3)

               Kommissionen har gennemgået de pågældende ændringer og konkluderet, at de er berettigede. Da der er tale om en mindre ændring, jf. artikel 53, stk. 2, tredje afsnit, i forordning (EU) nr. 1151/2012, kan Kommissionen godkende den uden at følge den procedure, der er fastsat i samme forordnings artikel 50 til 52 —

         VEDTAGET DENNE FORORDNING:
   Artikel 1
   Varespecifikationen for den beskyttede geografiske betegnelse "Pesca di Leonforte" ændres som anført i bilag I.
   Artikel 2
   Enhedsdokumentet med varespecifikationens hovedelementer findes i bilag II.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. maj 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EUT L 182 af 16.7.2010, s. 1.

      BILAG I
      I varespecifikationen for den beskyttede oprindelsesbetegnelse "Pesca di Leonforte" foretages følgende ændringer:
      Varebeskrivelse: Det er fundet hensigtsmæssigt kun at angive det minimale indhold af opløselige faste stoffer for ikke at udelukke ferskner med et indhold på over 13° Brix. Denne ændring, der foretages af forbedringshensyn, gør det muligt at anvende betegnelsen "Pesca di Leonforte" for ferskner, hvis sukkerindhold ligger over den ovennævnte grænse.
      Produktionsmetode: En ændring vedrører de godkendte podestammer. Frøgrundstammer og klonede ferskentræer og prunushybrider, hvis forenelighed med økotyperne og de lokale betingelser er påvist, er autoriseret. Forsøg med disse podestammer skal finde sted inden for det afgrænsede område, som er beskrevet i varespecifikationen. Med samme artikel foretages der også en ændring af planteafstanden i forbindelse med beskæring af typen "vaso semplice" (enkelt krontræ) eller "vasetto ritardato" (kandelaberform), fordi de er mere hensigtsmæssige at anvende for producenterne, og eftersom den allerede er anvendt i ferskenplantager i produktionsområdet. Den maksimale produktion pr. hektar øges herved til 25 ton uden ændring af plantetætheden.

      BILAG II
      KONSOLIDERET ENHEDSDOKUMENT
      Rådets forordning (EF) nr. 510/2006 vedrørende beskyttelse af geografiske betegnelser og oprindelsesbetegnelser (1)

      "PESCA DI LEONFORTE"
      EF-Nr.: IT-PGI-0105-01006-20.06.2012

         BGB ( X ) BOB ( )

      1.   Betegnelse

      Navn: "Pesca di Leonforte"
      2.   Medlemsstat eller tredjeland

      Italien
      3.   Beskrivelse af landbrugsproduktet eller fødevaren

      3.1.   Produkttype (jf. bilag II)

                  Kategori 1.6.

                  Frugt, grøntsager og korn, også forarbejdet.

            3.2.   Beskrivelse af produktet med betegnelsen i punkt 1

      Ferskner med den beskyttede geografiske betegnelse "Pesca di Leonforte" omfatter to lokale økotyper, Bianco di Leonforte og Giallone di Leonforte, som ikke er opført på den nationale sortsliste.
      På markedsføringstidspunktet skal ferskner med den beskyttede geografiske betegnelse "Pesca di Leonforte" have følgende egenskaber: de skal være friske og ubeskadigede; de skal være sygdoms- og mugfrie og må ikke bære præg af forandringer, som gør dem uegnede til konsum. De skal desuden være rene, dvs. uden synlige urenheder, og fri for skadedyr på alle udviklingsstadier og må ikke have fremmed lugt og/eller smag.
      Frugtkødets konsistens, målt med en penetrometerspids på 8 mm, skal være på mindst 4,5 kg/cm2 for økotypen Giallone di Leonforte og på mindst 3,5 kg/cm2 for økotypen Bianco di Leonforte. Det minimale indhold af opløselige faste stoffer er på 11° Brix. Frugterne, som vejer mellem 100 og 350 gram, skal være kugleformede og asymmetrisk hvælvede. For økotypen Bianco di Leonforte skal frugtkødet være hvidt og skindet hvidt med røde striber, som nogle gange kun fremstår svagt. For økotypen Giallone di Leonforte skal frugtkødet være gult og skindet gult med røde striber, som nogle gange kun fremstår svagt. Frugtkødet skal sidde fast på stenen.
      Kun ferskner i klasse "ekstra" og "I" kan være omfattet af den beskyttede geografiske betegnelse "Pesca di Leonforte".
      3.3.   Råvarer (kun for forarbejdede produkter)

      —
      3.4.   Foder (udelukkende for produkter af animalsk oprindelse)

      —
      3.5.   Specifikke etaper af produktionen, som skal finde sted i det afgrænsede geografiske område

      Det er obligatorisk at anvende pergamentsposer til beskyttelse af frugten mod sygdomsfremkaldende organismer, når den er på størrelse med en valnød, men under ingen omstændigheder længere end juli måned. Høsten foregår fra de første ti dage i september til de første ti dage i november. Frugten skal håndplukkes, men man skal undgå at plukke på de varmeste tidspunkter på dagen og at udsætte de høstede frugter for direkte sollys. Frugten skal plukkes med stor forsigtighed og uden at beskadige stilken. Den metaltråd, der anvendes til at binde pergamentposerne fast med, skal også fjernes, så man undgår at beskadige frugten.
      3.6.   Særlige regler vedrørende udskæring, rivning eller emballering osv.

      Frugter med betegnelsen "Pesca di Leonforte""IGP" skal emballeres på produktionsstedet, så de ikke bliver snavsede eller stødte under transporten og på grund af alt for omfattende håndtering, hvilket kunne medføre mug- og sygdomsangreb, som ville forringe produktets kvalitative egenskaber.
      Frugter med den beskyttede geografiske betegnelse "Pesca di Leonforte" skal sælges i kasser eller bakker af pap eller træ eller i kurve af forskellig størrelse med en kapacitet på mellem 0,5 og 6 kg. De enkelte pakninger skal indeholde frugter af samme sort, kategori, størrelse og modningsgrad. Frugterne skal have samme farve afhængigt af økotypen. Frugterne skal anbringes i ét lag og holdes adskilt fra hinanden med et beskyttende materiale. Det beskyttende og/eller dekorative materiale skal være nyt, lugt- og giftfrit. Det skal desuden undgås, at produktet kommer i berøring med sværte og/eller lim, der anvendes til stempling eller mærkning. Pakningerne må heller ikke indeholde fremmede genstande.
      Hver pakning skal forsegles på en sådan måde, at seglet brydes ved åbning, så indholdet ikke kan ændres, efter at det er emballeret.
      3.7.   Specifikke mærkningsregler

      Betegnelsens logo og EU-symbolet skal være anført på etiketten.
      Der må ikke anføres andre oplysninger end de udtrykkeligt foreskrevne. Det er dog tilladt at benytte henvisninger til private mærker, når blot de ikke indeholder nogen form for anprisning eller kan vildlede forbrugerne.
      Betegnelsens logo er en oval, som indeholder et billede af monumentet Granfonte, der er Leonforte kommunes symbol. I forgrunden er anbragt en fersken emballeret i en pose. Øverst i ovalens midte "Pesca di Leonforte" og nederst, ligeledes i midten, ses akronymet "IGP". Tegningen er omkranset af en markeret grøn linje, baggrunden er lysegul. Granfonte er grøn i lighed med indskriften "Pesca de Leonforte" og "IGP". Ferskenen er orangegul med grønne blade, posen er hvid med grå skygger og omkranset af en sort streg, som angiver den tråd, posen lukkes med.

      4.   Præcis afgrænsning af det geografiske område

      Produktionsområdet for ferskner med den beskyttede geografiske betegnelse "Pesca di Leonforte" omfatter kommunerne Leonforte, Enna, Calascibetta, Assoro og Agira i Enna-provinsen.
      5.   Tilknytning til det geografiske område

      5.1.   Det geografiske områdes egenart

      Det område, hvor der dyrkes ferskner med den beskyttede geografiske betegnelse "Pesca di Leonforte", ligger geografisk set i Siciliens "hjerte". Jordbunden består af et tykt lag aflejret middelsvær lerjord, der er rig på organiske stoffer. Området har middelhavsklima, som er præget af lange, varme og tørre somre samt milde og regnfulde vintre. Regnen falder især i perioden fra oktober til marts. Desuden er det i dette område, at frugtavlerne har opfundet og udviklet den praksis at sætte poser om frugterne, mens de sidder på træet, hvilket beskytter dem mod skadedyr og muliggør en jævn modning frem til høsttidspunktet.
      5.2.   Produktets egenart

      Ferskner med den beskyttede geografiske betegnelse "Pesca di Leonforte" adskiller sig fra andre produkter i samme varekategori ved deres fasthed og sene modning samt metoden med anvendelse af poser.
      Disse egenskaber betyder, at produktet kan markedsføres, når der ikke længere kan købes andre produkter i samme varekategori. Høsten foregår nemlig fra de første ti dage i september til de første ti dage i november. Det, der især kendetegner ferskner med betegnelsen "Pesca di Leonforte""IGP", er den metode, som består i at sætte poser om frugterne, mens de sidder på træet. Denne metode har været anvendt i flere årtier for at beskytte dem mod skadedyrsangreb (Ceratitis capitata). Denne fremgangsmåde er i tidens løb blevet et af de vigtigste elementer i denne produktion og har gjort frugten mere modstandsdygtig over for nedfald, fordi den er beskyttet af en regntæt pergamentpapirspose.
      5.3.   Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

      Ansøgningen om registrering af "Pesca di Leonforte""IGP" er berettiget af produktets omdømme og dets kvalitative egenskaber, såsom fasthed og sen modning, som betyder, at det kan markedsføres på tidspunkter, hvor der stort set ikke kan købes ferskner. Ferskenavlernes arbejde er af afgørende betydning. Det er lykkedes dem at styre deres produktion, fordi de har forstået, at de er i besiddelse af et unikt produkt. De inddrager ofte deres familiemedlemmer, som arbejder hårdt dag og nat, når der skal sættes poser om frugterne. Afsætningen af fersknerne har givet en sådan indtægt, at det har forbedret levevilkårene for frugtavlerne i dette område.
      Produktionen af "Pesca di Leonforte" har i en snes år haft betydelige afsmittende økonomiske virkninger ikke blot i produktionsområdet, men også i nabokommunerne på grund af den årlige byfest, som den lille by, der blev grundlagt af fyrst Nicolò Placido Branciforti i det syttende århundrede, afholder i den gamle bydel den første søndag i oktober. Denne fest blev indført af de kommunale myndigheder i 1982 for at markedsføre produktet, højne dets værdi og fremme dets udvikling og for at gøre Siciliens forbrugere opmærksomme på, hvor specielt og unikt et produkt der er tale om. Denne "ferskenfest" ("Sagra della pesca di Leonforte") har lige fra begyndelsen taget sigte på markedsføring af dette sent høstede produkt.

         Henvisning til offentliggørelsen af varespecifikationen

      (Artikel 5, stk. 7, i forordning (EF) nr. 510/2006 (2))
      Den nuværende administration har indledt den nationale indsigelsesprocedure med offentliggørelse af forslaget om ændring af den beskyttede geografiske betegnelse "Pesca di Leonforte" i Gazzetta Ufficiale della Repubblica Italiana nr. 106 af 8. maj 2012 Teksten i den ændrede varespecifikation kan ses på følgende adresse:
      http://www.politicheagricole.it/flex/cm/pages/ServeBLOB.php/L/IT/IDPagina/3335

         (1)  Erstattet af Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer.

         (2)  Erstattet af Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer.


title: Kommissionens gennemførelsesforordning (EU) 2017/1919 af 19. oktober 2017 om minimumssalgsprisen for skummetmælkspulver i forbindelse med den trettende dellicitation i den licitationsprocedure, der blev indledt ved gennemførelsesforordning (EU) 2016/2080

text:
               20.10.2017

               DA

               Den Europæiske Unions Tidende

               L 271/33

         KOMMISSIONENS GENNEMFØRELSESFORORDNING (EU) 2017/1919
   af 19. oktober 2017
   om minimumssalgsprisen for skummetmælkspulver i forbindelse med den trettende dellicitation i den licitationsprocedure, der blev indledt ved gennemførelsesforordning (EU) 2016/2080
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (2), særlig artikel 32, og
   ud fra følgende betragtninger:

               (1)

               Ved Kommissionens gennemførelsesforordning (EU) 2016/2080 (3) indledes der en procedure for salg af skummetmælkspulver ved licitation.

               (2)

               På grundlag af de bud, der er modtaget i forbindelse med den trettende dellicitation, bør der fastsættes en minimumssalgspris.

               (3)

               Komitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist

         VEDTAGET DENNE FORORDNING:
   Artikel 1
   I forbindelse med den trettende dellicitation for salg af skummetmælkspulver inden for rammerne af den licitationsprocedure, der er indledt ved gennemførelsesforordning (EU) 2016/2080, og hvortil fristen for indgivelse af bud udløb den 17. oktober 2017, fastsættes minimumssalgsprisen til 144,05 EUR/100 kg.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. oktober 2017.

            På Kommissionens vegne

            For formanden

         Jerzy PLEWA

            Generaldirektør

            Generaldirektoratet for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  EUT L 206 af 30.7.2016, s. 71.

      (3)  Kommissionens gennemførelsesforordning (EU) 2016/2080 af 25. november 2016 om indledning af en licitationsprocedure for salg af skummetmælkspulver (EUT L 321 af 29.11.2016, s. 45).


title: Kommissionens gennemførelsesforordning (EU) nr. 93/2012 af 3. februar 2012 om godkendelse af Lactobacillus plantarum (DSM 8862 og DSM 8866) som tilsætningsstof til foder til alle dyrearter  EØS-relevant tekst

text:
               4.2.2012

               DA

               Den Europæiske Unions Tidende

               L 33/1

         KOMMISSIONENS GENNEMFØRELSESFORORDNING (EU) Nr. 93/2012
   af 3. februar 2012
   om godkendelse af Lactobacillus plantarum (DSM 8862 og DSM 8866) som tilsætningsstof til foder til alle dyrearter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse.

               (2)

               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af Lactobacillus plantarum (DSM 8862 og DSM 8866). Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (3)

               Ansøgningen vedrører godkendelse i tilsætningsstofkategorien »teknologiske tilsætningsstoffer« af Lactobacillus plantarum (DSM 8862 og DSM 8866) som tilsætningsstof til foder til svin, kvæg, får, geder og heste.

               (4)

               Den Europæiske Fødevaresikkerhedsautoritet (EFSA) konkluderede i sin udtalelse af 11. oktober 2011 (2), at Lactobacillus plantarum (DSM 8862 og DSM 8866) under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet, og at dette præparat kan forbedre produktionen af ensilage fra alle typer grøntfoder ved at reducere pH-værdien og øge tørstoffets holdbarhed. EFSA mener ikke, at der er behov for særlige krav om overvågning efter markedsføringen. EFSA har ligeledes gennemgået den rapport om analysemetoden vedrørende fodertilsætningsstofferne, der blev forelagt af det i henhold til forordning (EF) nr. 1831/2003 oprettede EF-referencelaboratorium.

               (5)

               Vurderingen af Lactobacillus plantarum (DSM 8862 og DSM 8866) viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.

               (6)

               Af konsekvenshensyn bør godkendelsen af dette tilsætningsstof udvides fra at omfatte svin, kvæg, får, geder og heste til at omfatte alle dyrearter i overensstemmelse med tidligere godkendelser af de tilsvarende tilsætningsstoffer.

               (7)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »teknologiske tilsætningsstoffer« og den funktionelle gruppe »ensileringstilsætningsstoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. februar 2012.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EFSA Journal 2011; 9(11):2408.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse og analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  CFU/kg frisk materiale

                     Kategori: teknologiske tilsætningsstoffer. Funktionel gruppe: ensileringstilsætningsstoffer.

                  1k20812

                  —

                     Lactobacillus plantarum

                  (DSM 8862 og DSM 8866)

                                 Tilsætningsstoffets sammensætning:

                              Præparat af Lactobacillus plantarum (DSM 8862 og DSM 8866), der indeholder mindst 3 × 1011 CFU/g tilsætningsstof (i forholdet 1:1)

                                 Aktivstoffets karakteristika:

                                 Lactobacillus plantarum (DSM 8862 og DSM 8866)

                                 Analysemetode
                                  (1):

                                          Optælling i fodertilsætningsstoffet ved pladespredningsmetoden (EN 15787)

                                          Identifikation: PFG-elektroforese (pulsed field gel electrophoresis)

                  Alle dyrearter

                  —

                  —

                  —

                              1.

                              I brugsvejledningen for tilsætningsstoffet og forblandingen angives oplagringstemperatur og holdbarhed.

                              2.

                              Minimumsdoseringen af tilsætningsstoffet, når det anvendes sammen med en anden mikroorganisme som ensileringstilsætningsstof: 3 × 108 CFU/kg (i forholdet 1:1) frisk materiale.

                              3.

                              Sikkerhedsforanstaltninger: Det anbefales at bruge åndedrætsværn og handsker under håndteringen.

                  24. februar 2022

         (1)  Nærmere oplysninger om analysemetoderne findes på EF-referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx


title: Kommissionens gennemførelsesforordning (EU) 2015/782 af 19. maj 2015 om ændring af Rådets gennemførelsesforordning (EU) nr. 917/2011 om indførelse af en endelig antidumpingtold og om endelig opkrævning af den midlertidige told på importen af keramiske fliser med oprindelse i Folkerepublikken Kina ved tilføjelse af en virksomhed til listen i bilag I over producenter fra Folkerepublikken Kina

text:
               20.5.2015

               DA

               Den Europæiske Unions Tidende

               L 124/9

         KOMMISSIONENS GENNEMFØRELSESFORORDNING (EU) 2015/782
   af 19. maj 2015
   om ændring af Rådets gennemførelsesforordning (EU) nr. 917/2011 om indførelse af en endelig antidumpingtold og om endelig opkrævning af den midlertidige told på importen af keramiske fliser med oprindelse i Folkerepublikken Kina ved tilføjelse af en virksomhed til listen i bilag I over producenter fra Folkerepublikken Kina
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1)

   under henvisning til Rådets gennemførelsesforordning (EU) nr. 917/2011 af 12. september 2011 om indførelse af en endelig antidumpingtold og endelig opkrævning af den midlertidige told på importen af keramiske fliser med oprindelse i Folkerepublikken Kina (2), særlig artikel 3, og
   ud fra følgende betragtninger:
   A.   TIDLIGERE PROCEDURE

               (1)

               Rådet indførte en endelig antidumpingtold på importen til Unionen af keramiske fliser med oprindelse i Folkerepublikken Kina (»Kina«) ved gennemførelsesforordning (EU) nr. 917/2011 i henhold til artikel 9 i forordning (EF) nr. 1225/2009.

               (2)

               Den oprindelige undersøgelse var begrænset til en stikprøve af kinesiske eksporterende producenter i overensstemmelse med artikel 17 i forordning (EF) nr. 1225/2009.

               (3)

               Rådet pålagde virksomhederne i stikprøven individuelle toldsatser på importen af keramiske fliser på fra 26,3 % til 36,5 %. For de samarbejdsvillige eksporterende producenter, der ikke indgik i stikprøven, blev der fastsat en toldsats på 30,6 %. En liste over de samarbejdsvillige eksporterende producenter, der ikke indgik i stikprøven, findes i bilag I til gennemførelsesforordning (EU) nr. 917/2011. Der blev desuden indført en landsdækkende told på 69,7 % på importen af keramiske fliser fra kinesiske virksomheder, som enten ikke gav sig til kende eller ikke samarbejdede i forbindelse med undersøgelsen.

               (4)

               Listen over samarbejdsvillige eksporterende producenter i bilag 1 til gennemførelsesforordning (EU) nr. 917/2011 blev ændret ved Rådets gennemførelsesforordning (EU) nr. 567/2012 (3).

               (5)

               Artikel 3 i gennemførelsesforordning (EU) nr. 917/2011 fastsætter, at hvis en producent af keramiske fliser i Kina fremlægger tilstrækkelig dokumentation for, at:

                           1)

                           virksomheden ikke eksporterede keramiske fliser med oprindelse i Kina til Unionen i undersøgelsesperioden fra 1. april 2009 til 31. marts 2010

                           2)

                           virksomheden ikke er forretningsmæssigt forbundet med nogen af de eksportører eller producenter, som er genstand for de ved nævnte forordning indførte antidumpingforanstaltninger, og

                           3)

                           virksomheden enten faktisk har eksporteret den pågældende vare til Unionen eller har indgået en uigenkaldelig kontraktmæssig forpligtelse til at eksportere en betydelig mængde til Unionen efter udløbet af den nuværende undersøgelsesperiode, nemlig efter den 31. marts 2010,

                     så kan nævnte forordnings artikel 1, stk. 2, ændres ved at tildele den nye eksporterende producent den toldsats, der finder anvendelse for samarbejdsvillige virksomheder, der ikke indgik i stikprøven, dvs. den vægtede gennemsnitlige toldsats på 30,6 %.

         B.   ANMODNINGER OM BEHANDLING SOM NY EKSPORTERENDE PRODUCENT

               (6)

               En eksporterende producent fra Kina (»ansøgeren«) hævdede, at denne opfylder alle tre kriterier, der er nævnt i betragtning 4, og at denne derfor bør have den samme toldsats som den, der gælder for samarbejdsvillige virksomheder, der ikke indgik i stikprøven. Til støtte for sin påstand indsendte denne en spørgeskemabesvarelse og tilhørende dokumentation.

               (7)

               Europa-Kommissionen undersøgte dokumentationen og konkluderede, at ansøgeren opfylder alle tre kriterier, der er nævnt ovenfor, og at denne derfor bør betragtes som en ny eksporterende producent.

               (8)

               Følgelig bør ansøgeren føjes til de virksomheder, der er opført i bilag I til gennemførelsesforordning (EU) nr. 917/2011, og som følge heraf pålægges en toldsats på 30,6 %.

               (9)

               Ansøgeren og EU-erhvervsgrenen blev underrettet om undersøgelsesresultaterne og fik lejlighed til at fremsætte bemærkninger. Der blev ikke modtaget nogen bemærkninger.

               (10)

               Denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EF) nr. 1225/2009 —

         VEDTAGET DENNE FORORDNING:
   Artikel 1
   Følgende virksomhed føjes til listen over eksporterende producenter i Folkerepublikken Kina i bilag I til Rådets gennemførelsesforordning (EU) nr. 917/2011:

                  Navn

                  Taric-tillægskode

                  »Everstone Industry (Qingdao) Co., Ltd.

                  B998 «

   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. maj 2015.

            På Kommissionens vegne

         Jean-Claude JUNCKER

            Formand

      (1)  EUT L 343 af 22.12.2009, s. 51.

      (2)  EUT L 238 af 15.9.2011, s. 1.

      (3)  Rådets gennemførelsesforordning (EU) nr. 567/2012 af 26. juni 2012 om ændring af gennemførelsesforordning (EU) nr. 917/2011 om indførelse af en endelig antidumpingtold og om endelig opkrævning af den midlertidige told på importen af keramiske fliser med oprindelse i Folkerepublikken Kina ved tilføjelse af en virksomhed til listen i bilag I over producenter fra Folkerepublikken Kina (EUT L 169 af 29.6.2012, s. 11).


title: Kommissionens gennemførelsesforordning (EU) nr. 995/2011 af 6. oktober 2011 om ændring af de repræsentative priser og den tillægsimporttold for visse produkter inden for sukkersektoren, der er fastsat ved gennemførelsesforordning (EU) nr. 971/2011 for produktionsåret 2011/12

text:
               7.10.2011

               DA

               Den Europæiske Unions Tidende

               L 263/7

         KOMMISSIONENS GENNEMFØRELSESFORORDNING (EU) Nr. 995/2011
   af 6. oktober 2011
   om ændring af de repræsentative priser og den tillægsimporttold for visse produkter inden for sukkersektoren, der er fastsat ved gennemførelsesforordning (EU) nr. 971/2011 for produktionsåret 2011/12
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EF) nr. 951/2006 af 30. juni 2006 om gennemførelsesbestemmelser til Rådets forordning (EF) nr. 318/2006 for så vidt angår handel med tredjelande inden for sukkersektoren (2), særlig artikel 36, stk. 2, andet afsnit, andet punktum, og
   ud fra følgende betragtninger:

               (1)

               De repræsentative priser og tillægsimporttolden for hvidt sukker, råsukker og visse sirupper for produktionsåret 2011/12 er fastsat ved Kommissionens gennemførelsesforordning (EU) nr. 971/2011 (3). Disse repræsentative priser og denne tillægstold er senest ændret ved Kommissionens gennemførelsesforordning (EU) nr. 980/2011 (4).

               (2)

               De oplysninger, som Kommissionen for tiden råder over, medfører, at de pågældende priser og beløb skal ændres efter bestemmelserne og reglerne i forordning (EF) nr. 951/2006 —

         VEDTAGET FØLGENDE FORORDNING:
   Artikel 1
   De repræsentative priser og tillægsimporttolden for de produkter, der er omhandlet i artikel 36 i forordning (EF) nr. 951/2006, og fastsat ved gennemførelsesforordning (EU) nr. 971/2011 for produktionsåret 2011/12, ændres og er anført i bilaget til nærværende forordning.
   Artikel 2
   Denne forordning træder i kraft den 7. oktober 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. oktober 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 178 af 1.7.2006, s. 24.

      (3)  EUT L 254 af 30.9.2011, s. 12.

      (4)  EUT L 258 af 4.10.2011, s. 72.

      BILAG

         De ændrede repræsentative priser og den ændrede tillægsimporttold for hvidt sukker, råsukker og produkter i KN-kode 1702 90 95, der er gældende fra den 7. oktober 2011

                  (EUR)

                  KN-kode

                  Repræsentativ pris pr. 100 kg netto af det pågældende produkt

                  Tillægstold pr. 100 kg netto af det pågældende produkt

                  1701 11 10 (1)

                  44,91

                  0,00

                  1701 11 90 (1)

                  44,91

                  1,43

                  1701 12 10 (1)

                  44,91

                  0,00

                  1701 12 90 (1)

                  44,91

                  1,13

                  1701 91 00 (2)

                  49,18

                  2,72

                  1701 99 10 (2)

                  49,18

                  0,00

                  1701 99 90 (2)

                  49,18

                  0,00

                  1702 90 95 (3)

                  0,49

                  0,22

         (1)  Fastsættelse for standardkvaliteten som defineret i bilag IV, punkt III, til forordning (EF) nr. 1234/2007.

         (2)  Fastsættelse for standardkvaliteten som defineret i bilag IV, punkt II, til forordning (EF) nr. 1234/2007.

         (3)  Fastsættelse pr. 1 % af indhold af saccharose.


title: Kommissionens gennemførelsesforordning (EU) nr. 116/2013 af 8. februar 2013 om ændring af bilaget til forordning (EU) nr. 37/2010 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer for så vidt angår stoffet eprinomectin  EØS-relevant tekst

text:
               9.2.2013

               DA

               Den Europæiske Unions Tidende

               L 38/14

         KOMMISSIONENS GENNEMFØRELSESFORORDNING (EU) Nr. 116/2013
   af 8. februar 2013
   om ændring af bilaget til forordning (EU) nr. 37/2010 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer for så vidt angår stoffet eprinomectin
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (1), særlig artikel 14 sammenholdt med artikel 17,
   under henvisning til udtalelse fra Det Europæiske Lægemiddelagentur, udarbejdet af Udvalget for Veterinærlægemidler, og
   ud fra følgende betragtninger:

               (1)

               Der bør i overensstemmelse med forordning (EF) nr. 470/2009 fastsættes en maksimalgrænseværdi for restkoncentrationer af farmakologisk virksomme stoffer, som i Unionen er bestemt til anvendelse i veterinærlægemidler til dyr bestemt til fødevareproduktion eller i biocidholdige produkter, der anvendes i husdyrbrug.

               (2)

               Bilaget til Kommissionens forordning (EU) nr. 37/2010 af 22. december 2009 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer (2) indeholder en liste over farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer.

               (3)

               Eprinomectin er for øjeblikket medtaget i tabel 1 i bilaget til forordning (EU) nr. 37/2010 som et stof, der for kvæg tillades anvendt til muskel, fedt, lever, nyre og mælk.

               (4)

               Der er indgivet en ansøgning til Det Europæiske Lægemiddelagentur om udvidelse af de eksisterende bestemmelser om eprinomectin til også at omfatte får.

               (5)

               Ifølge artikel 5 i forordning (EF) nr. 470/2009 skal Det Europæiske Lægemiddelagentur overveje at anvende maksimalgrænseværdier for restkoncentrationer, som er fastsat for et farmakologisk virksomt stof i en bestemt fødevare i forbindelse med en anden fødevare hidrørende fra samme art, eller maksimalgrænseværdier for restkoncentrationer, som er fastsat for et farmakologisk virksomt stof i en eller flere arter i forbindelse med andre arter. Udvalget for Veterinærlægemidler har anbefalet, at der for får fastsættes en midlertidig maksimalgrænseværdi for eprinomectin, der skal gælde for muskel, fedt, lever, nyre og mælk, og at der foretages en ekstrapolering af maksimalgrænseværdierne for eprinomectin fra får og kvæg, for så vidt angår muskel, fedt, lever, nyre og mælk, til geder, idet der fastsættes en midlertidig maksimalgrænseværdi, der skal gælde for muskel, fedt, lever, nyre og mælk.

               (6)

               Udvalget for Veterinærlægemidler har anbefalet, at der fastsættes en midlertidig maksimalgrænseværdi for får og geder, eftersom de videnskabelige data er ufuldstændige for den foreslåede analysemetode til overvågning af restkoncentrationer hos får og geder.

               (7)

               Bestemmelserne om eprinomectin i tabel 1 i bilaget til forordning (EU) nr. 37/2010 bør derfor ændres, således at de midlertidige maksimalgrænseværdier for får og geder, for så vidt angår muskel, fedt, lever, nyre og mælk, indsættes. De midlertidige maksimalgrænseværdier for restkoncentrationer for får og geder, der er anført i tabellen, bør være gældende indtil den 1. juli 2014.

               (8)

               Der bør indrømmes de berørte parter en rimelig frist til at træffe de nødvendige foranstaltninger for at overholde den nye maksimalgrænseværdi for restkoncentrationer.

               (9)

               Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler —

         VEDTAGET DENNE FORORDNING:
   Artikel 1
   Bilaget til forordning (EU) nr. 37/2010 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 10. april 2013.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. februar 2013.

            På Kommissionens vegne

         José Manuel BARROSO

            Formand

      (1)  EUT L 152 af 16.6.2009, s. 11.

      (2)  EUT L 15 af 20.1.2010, s. 1.

      BILAG
      Rækken vedrørende eprinomectin i tabel 1 i bilaget til forordning (EU) nr. 37/2010 affattes således:

                     Farmakologisk virksomt stof

                     Restmarkør

                     Dyreart

                     MRL

                     Målvæv

                     Andre bestemmelser (jf. artikel 14, stk. 7, i forordning (EF) nr. 470/2009)

                     Terapeutisk klassifikation

                     »Eprinomectin

                     Eprinomectin B1a

                     Kvæg

                     50 μg/kg

                     Muskel

                     Ingen angivelse

                     Antiparasitære lægemidler/midler mod endo- og ektoparasitter«

                     250 μg/kg

                     Fedt

                     1 500 μg/kg

                     Lever

                     300 μg/kg

                     Nyre

                     20 μg/kg

                     Mælk

                     Får, geder

                     50 μg/kg

                     Muskel

                     De MRL, der er fastsat for disse dyrearter, er midlertidige MRL. De gælder indtil den 1. juli 2014

                     250 μg/kg

                     Fedt

                     1 500 μg/kg

                     Lever

                     300 μg/kg

                     Nyre

                     20 μg/kg

                     Mælk


title: Kommissionens gennemførelsesforordning (EU) 2015/829 af 27. maj 2015 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
               29.5.2015

               DA

               Den Europæiske Unions Tidende

               L 132/6

         KOMMISSIONENS GENNEMFØRELSESFORORDNING (EU) 2015/829
   af 27. maj 2015
   om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
   under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
   ud fra følgende betragtninger:

               (1)

               Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

               (2)

               Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

               (3)

               Forordning (EF) nr. 1484/95 bør ændres i overensstemmelse hermed.

               (4)

               For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

         VEDTAGET DENNE FORORDNING:
   Artikel 1
   Bilag I til forordning (EF) nr. 1484/95 erstattes af teksten i bilaget til denne forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. maj 2015.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 150 af 20.5.2014, s. 1.

      (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af tillægsimporttold for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

      BILAG

            »BILAG I

                        KN-kode

                        Varebeskrivelse

                        Repræsentativ pris
                        (EUR/100 kg)

                        Sikkerhed, jf. artikel 3
                        (EUR/100 kg)

                        Oprindelse (1)

                        0207 12 10

                        Høns (såkaldte 70 pct.-høns), frosne

                        141,4

                        0

                        AR

                        0207 12 90

                        Høns (såkaldte 65 pct.-høns), frosne

                        152,5

                        0

                        AR

                        166,8

                        0

                        BR

                        0207 14 10

                        Udskårne udbenede stykker af høns af arten Gallus domesticus, frosne

                        333,9

                        0

                        AR

                        237,5

                        19

                        BR

                        341,2

                        0

                        CL

                        315,9

                        0

                        TH

                        0207 27 10

                        Udskårne udbenede stykker af kalkun, frosne

                        348,1

                        0

                        BR

                        371,2

                        0

                        CL

                        0408 91 80

                        Æg uden skal, tørrede

                        468,7

                        0

                        AR

                        1602 32 11

                        Tilberedninger af høns af arten Gallus domesticus, ikke kogt, stegt eller på lignende måde tilberedt

                        259,1

                        8

                        BR

         (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.«